Агароднікі (Пружанскі раён)

Агаро́днікі — вёска ў Пружанскім раёне Берасьцейскай вобласьці. Уваходзіць у склад Пружанскага сельсавету. Знаходзіцца за 4 км на поўнач ад Пружанаў, 16 км ад чыгуначнай станцыі Аранчыцы на лініі Баранавічы — Берасьце. Этымалёгія назвы Паводле пружанскай гісторыка і краязнаўцы Веры Церахавай, назва вёскі паходзіць ад слова «агарод», бо ў гэтай мясцовасьці жылі паселеныя фэўдаламі сяляне, што мелі абавязкі працаваць на невялікіх кавалках зямлі (вывозіць гной, араць, сеяць, касіць, зьбіраць ураджай, малаціць і да т. п.). Мінуўшчына Вёска зьявілася пасьля правядзеньня рэформы 1557 року ў Кобрынскай эканоміі. Згаданая пад 1563 рокам, калі 10 сем’ям агароднікаў было выдзелена асобнае месца. За расейскім часам — сядзіба Дабучынскай воласьці Пружанскага павету Гарадзенскай губэрні. У 1886 року 204 жыхары, 20 двароў, піцейны дом. За польскім часам — у гміне Дабучын Пружанскага павету Палескага ваяводзтва. У 1921 — 123 жыхары, 48 двароў. Зь верасьня 1939 року ў складзе БССР, з 15 студзеня 1940 у Пружанскім раёне Берасьцейскай вобласьці. Насельніцтва XIX стагодзьдзе: 1886 год — 204 жыхары, 20 двароў XX стагодзьдзе: 1921 год — 123 жыхары, 48 двароў; 1970 год — 105 жыхароў (перапіс); 1999 год — 30 жыхароў XXI стагодзьдзе: 2005 год — 19 жыхароў, 15 двароў; 2010 год — 4 жыхары; 2012 год — 9 жыхароў, 9 двароў Транспарт Аўтамабільная дарога Н554 Белавусаўшчына — Парасьляны. Крыніцы Літаратура Гарады і вёскі Беларусі: Энцыклапедыя. Т. 4, кн. 2. Брэсцкая вобласць / рэдкал.: Г.П. Пашкоў (дырэктар) [і інш.]. — Менск: БелЭн, 2007. — 608 с.: іл. ISBN 978-985-11-0388-7. Ogrodniki (33) // Słownik geograficzny Królestwa Polskiego i innych krajów słowiańskich. Tom VII: Netrebka — Perepiat. — Warszawa, 1886. — S. 409